
[image: ]MINISTERUL AGRICULTURII ȘI DEZVOLTĂRII RURALE
DIRECȚIA PENTRU AGRICULTURĂ JUDEȚEANĂ TULCEA


AJUTOR DE MINIMIS PENTRU SUSȚINEREA PRODUCȚIEI DE CARTOF DE CONSUM – ANUL 2026

Prin Hotărârea Guvernului nr. 638/2026 a fost aprobată schema „Ajutor de minimis pentru aplicarea Programului de susținere a producției de cartof de consum” în anul 2026.
[image: 💰]Sprijinul financiar este de maximum 300 euro/ha, acordat proporțional cu suprafața eligibilă.
Pentru a fi eligibili, beneficiarii trebuie, printre altele:
[image: 🔹]să utilizeze o suprafață cultivată cu cartof de consum de minimum 0,3 ha;
[image: 🔹]să transmită la Direcția pentru Agricultură Județeană Tulcea notificarea privind identificarea suprafeței și existența culturii;
[image: 🔹]să obțină minimum 12 tone/ha;
[image: 🔹]să fie înscriși în Registrul agricol în anul 2026;
[image: 🔹]să facă dovada producției realizate prin documentele justificative prevăzute de HG nr. 638/2026. 
[image: 📄]DOCUMENTELE NECESARE PENTRU ÎNSCRIERE
La depunerea cererii de înscriere în program se prezintă următoarele documente:
[image: 1️⃣]Copie a BI/CI al solicitantului sau al reprezentantului legal, după caz;
[image: 2️⃣]Pentru persoanele fizice – copie a atestatului de producător, valabil până la 31 decembrie 2026;
[image: 3️⃣]În cazul depunerii prin reprezentant – împuternicire/procură notarială și copie BI/CI a reprezentantului;
[image: 4️⃣]Pentru PFA, II, IF și persoane juridice – copie a certificatului de înregistrare la ONRC sau a actului în baza căruia își desfășoară activitatea;
[image: 5️⃣]Dovada unui cont activ bancar/trezorerie;
[image: 6️⃣]Adeverință în original din Registrul agricol, aferentă anului 2026, din care să rezulte suprafața de teren cultivată cu cartof de consum utilizată de solicitant, în baza unui act juridic care conferă dreptul de folosință asupra terenului. 
[image: 📌]IMPORTANT: Cererea de înscriere și documentele necesare se depun la Direcția pentru Agricultură Județeană Tulcea , în termen de 5 zile lucrătoare de la intrarea în vigoare a HG nr. 638/2026. Acestea pot fi transmise și electronic, prin poștă sau curier. 
[image: 📅]TERMENE DE REȚINUT
Identificarea suprafețelor și verificarea culturilor se realizează înainte de recoltare.
Recoltarea și valorificarea producției: până la 18 noiembrie 2026 inclusiv.
Documentele care dovedesc valorificarea producției: până la 23 noiembrie 2026 inclusiv.
[image: 💰]Plata sprijinului: până la 22 decembrie 2026. 
[image: 📍]Producătorii agricoli interesați sunt invitați să se adreseze Direcției pentru Agricultură Județene Tulcea pentru informații suplimentare și depunerea documentelor. 

